LIBER OCTAVUS. 749 



arcta, atque ita animum angustiet ut ejusdem motus in rebus 

 gerendis cohibeat et impediat. Verum haec pars Scientias Ci- 

 vilis de Conversatione eleganter profecto a nonnullis tractata 

 est, neque ullo modo tanquam Desiderata reponi debet. 



Partitio Doctrina de Negotiis in Doctrinam de Occasionibus 

 Sparsis, et Doctrinam de Ambitu Vitae. Exemplum Doctrines 

 de Occasionibus Sparsis, ex Parabolis aliquibus Salomonis. 

 Prcecepta de Ambitu Vitce. 



DOCTRINAM de Negotiis partiemur in Doctrinam de Occasio- 

 nibus Sparsis, et Doctrinam de Ambitu Vitae ; quarum altera 

 universam negotiorum varietatem complectitur, et vitae com- 

 munis tanquam amanuensis est ; altera ea tantum quae ad pro- 

 priam cujusque fortunam amplificandam spectant excerpit et 

 suggerit, quas singulis pro intimis quibusdam rerum suarum 

 tabellis aut codicillis esse possint. Verum antequam ad species 

 descendamus, aliquid circa Doctrinam de Negotiis in genere 

 praefabimur. Doctrinam de Negotiis pro rei momento tracta- 

 vit adhuc nemo, cum magna tarn literarum quam literatorum 

 existimationis jactura. Ab hac enim radice pullulat illud 

 malum, quod notam eruditis inussit ; nimirum, eruditionem et 

 prudentiam civilem raro admodum conjungi. Etenim si quis 

 recte advertat ex Prudentiis illis tribus quas modo diximus 

 ad vitam civilem spectare, ilia Conversationis ab eruditis fere 

 contemnitur, tanquam servile quiddam, atque insuper medi- 

 tationibus inimicum. Quod vero ad illam de Republica Ad- 

 ministranda, sane si quando rerum gubernaculis admoveantur 

 eruditi, munus suum non incommode sustinent; verum ea 

 promotio contingit paucis. De Prudentia autem Negotiandi 

 (qua de nunc loquimur) in qua vita humana plurimum ver- 

 satur, nulli omnino libri conscripti babentur; praeter pauca 

 quicdam Monita Civilia in fasciculum unum aut alterum col- 

 lecta, quj amplitudini hujus subjecti nullo modo respondent. 

 Etenim si libri aliqni extarent de hoc argumento, sicut de 

 casteris, minime dubitaverim quin viri eruditi, aliquo experi- 

 entiae manipulo instructi, ineruditos, licet diutina experientia 

 edoctos, longe superarent, et proprio illorum (quod dicitur) 

 arcu usi magis e longinquo ferirent. 



